Vytautas Bastys

Vytautas Bastys (g. 1935 m.) – Lietuvos antisovietinės rezistencijos dalyvis, pokario partizanas ir Šaulių sąjungos veikėjas, vienas pasirašiusiųjų 45 pabaltijiečių memorandumą. Iki memorandumo yra pasirašęs ir daugiau įvairių kreipimųsi.Lietuvos katalikų bažnyčios kronika. Dėl R. Ragaišio arešto 

Jau apie 1950 m. įsijungė į partizaninį judėjimą, apie 1953 m. suimtas ir nuteistas. Kalintas Karagandos koncentracijos stovykloje, Vladimiro kalėjime, Permės koncentracijos stovykloje, Mordvijoje.Pokario Lietuvos laisvės kovotojai 1976 m. grįžo į Lietuvą ir įsijungė į pasyviosios rezistencijos pogrindį.

1979 m. 45 pabaltijiečių memorandumo signataras. Nors buvo A. Terlecko bendražygis, priešinosi ryšiams su rusų disidentais, dėl to jo indėlis kartais vertinamas nevienareikšmiškai.

Vilniaus šaulių rinktinės iniciatyvinės grupės narys. 1989 m. lapkričio 25 d. buvo vienas iš keturių, pasirašiusių Karaliaus Mindaugo šaulių rinktinės atkūrimo aktą.Karaliaus Mindaugo šaulių rinktinė minėjo atkūrimo 25-metį 

 Šaltiniai 

Kategorija:Lietuvos rezistentai
Kategorija:Lietuvos visuomenės veikėjai